Street Kings

Street Kings er en actionthriller fra 2008. Filmen er regissert av David Ayer, og har Keanu Reeves, Forest Whitaker, Hugh Laurie og Chris Evans i hovedrollene.

 Handling 
Tom Ludlow (Keanu Reeves) er en veteranpolitimann som har mistet grepet om livet etter at kona døde. Både han, kaptein Jack Wander (Forest Whitaker) og de øvrige kollegene i hans avdeling er kjent for å ikke spille etter regelboka når de jager kriminelle. Men så ser hans tidligere partner, Terrence Washington (Terry Crews), seg lei av de korrupte handlingene til kollegene, og tyster på Tom til kaptein James Biggs (Hugh Laurie), som begynner å etterforske handlingene til Tom.

Tom blir illsint på Washington for dette, og oppsøker ham i en butikk. Men butikken blir ranet og Washington drept, med Tom til stede under opptrinnet. Alle beviser peker mot ham, og han blir nødt til å flykte. Han møter på kollegaen Paul Diskant (Chris Evans), som tror på historien hans og blir med på å drive en privat etterforskning med Tom, samtidig som de prøver å holde seg ett skritt foran sine tidligere allierte. De oppdager snart at korrupsjonen kan stikke dypere enn de først ante, og at de ikke kan stole på noen.

 Rolleliste 

 Rolle  Skuespiller Detective Tom Ludlow  Keanu Reeves Captain Jack Wander  Forest Whitaker Captain James Biggs  Hugh Laurie Detective Paul Diskant  Chris Evans Scribble  Cedric the Entertainer Sgt. Mike Clady  Jay Mohr Detective Terrence Washington  Terry Crews Linda Washington  Naomie Harris Coates  Common Grill  Game Grace Garcia  Martha Higareda Detective Dante Demille  John Corbett Detective Cosmo Santos  Amaury Nolasco Fremont  Cle Shaheed Sloan Quicks  Noel Gugliemi Pathologist  Michael Monks The Chief  Daryl Gates Sergeant Green  Clifton Powell Julie Fukashima  Angela Sun Boss Kim  Kenneth Choi Thug Kim  Walter Wong OG Vato  Emilio Rivera Lt. Van Buren  Kevin Benton

 Oppfølger 
Det har også blitt laget en oppfølger, Street Kings: Motor City, som kom rett på DVD. Ray Liotta spiller hovedrollen, og den eneste fra den originale filmen som også er med i oppfølgeren, er Clifton Powell. Imidlertid spiller Powell en annen rolle enn i Street Kings.

 Eksterne lenker 


Kategori:Filmer fra 2008
Kategori:Actionthrillere fra USA
Kategori:Dramafilmer fra USA